ISRAEL-RAPORTTI EUROOPAN PARLAMENTISTA
Eurooppa brexitin jälkeen ja EU-vaalit
Shalom ja tervetuloa ohjelman pariin -
Euroopan parlamenttiin EU:n sydämeen.
Tänään tarkastelemme, miltä Eurooppa näyttää brexitin jälkeen.
Puhumme myös tulevista EU-vaaleista.
Tänään vieraana ovat Tomas Sandell, ECI:n perustaja ja johtaja; -
Branislav Škripek, europarlamentaarikko Slovakiasta; -
ja Steven Woolfe, entinen UKIPin, nyt riippumaton europarlamentaarikko.
Tomas, puhumme tänään EU-vaalien merkityksestä.
Euroopan parlamentin vaalit järjestetään 23.―26. toukokuuta.
Jaossa on 751 paikkaa, -
sen mukaan onko Britannia mukana.
Ne edustavat 512:ta miljoonaa ihmistä 28 jäsenmaassa.
Miten tärkeät vaalit ovat ja mitä ne merkitsevät Israelin kannattajille?
Elämme selvästikin hyvin ratkaisevia aikoja.
Tilanne on aivan uudenlainen sitten sotien, -
kun katsotaan antisemitismin kasvua, -
yhteiskunnan levottomuuksia monissa demokratioissa, -
polarisaatiota, epäyhtenäisyyttä.
Elleivät kansalaiset ole valppaita, aktiivisia ja osallistuvia, -
tiedämme lähihistoriasta, mitä tapahtuu, -
jopa hyvin sivistyneessä maanosassa kuten Euroopassa.
Siksi on selvää, -
että nämä vaalit ovat ratkaisevan tärkeät.
Olen käynyt täällä eri rooleissa 25 vuoden ajan -
Euroopan instituutioissa ja niiden yhteydessä.
En ole aiemmin kokenut vastaavanlaista aikaa kuin nyt.
Tämä on ratkaisevan tärkeä.
Kaksi viikkoa sitten kävin Auschwitz- Birkenaussa ensi kertaa elämässäni.
Vierailu herättää monia kysymyksiä, etenkin kaltaisessani henkilössä.
Sieltä poistuttuani tajusin jotain, mitä kirjoitin Facebookissakin.
"Jumala loi ihmisen. Ihminen loi helvetin."
Ihminen pystyy luomaan mitä pahimmat olosuhteet.
Se tarkoittaa myös, että vastuumme langenneina ihmisinä, -
kuten kristillisessä teologiassa sanotaan, -
on varmistaa, ettei historia toista itseään.
Mielestäni kukaan ei voi liikaa korostaa, miten tärkeää tämä on.
Steven, on ilo saada teidät mukaan ohjelmaan.
Lausuntonne kotisivuillanne on inspiroiva.
Siinä kerrotte lapsuudestanne ja taustastanne.
Suosittelen kaikkia katsojia lukemaan sen itse.
Teitä povattiin Nigel Faragen seuraajaksi.
Monien mielestä oli harmi, ettei niin käynyt.
Ette enää ole UKIP-puolueen jäsen.
Miksi päätitte erota siitä?
Kysymykseni toinen osa: Aiotteko asettua ehdolle, -
jos Britannia joutuu osallistumaan vaaleihin?
Syy UKIP-erooni on nopeasti kerrottu.
Jouduin oman puolueen edustajan hyökkäyksen kohteeksi.
Kokemani ja kuulemani perusteella puolue aikoi valkopestä tapauksen -
ja vierittää syyn kummankin tai yksin minun niskoille.
En voinut jäädä sellaiseen puolueeseen.
Kammoan ajatustakin väkivallasta.
Kun politiikassa väkivallasta tulee näin huomattavaa -
jossain puolueessa ja liikkeessä, -
päädytään lopulta tilanteeseen, kuten Auschwitz.
En esitä, että UKIPissa olisi niin, mutta en voinut hyväksyä sellaista.
Toiseksi koin, että ne, jotka yrittivät savustaa minut ulos, -
yrittivät viedä puoluetta suuntaan, -
jossa keskityttiin tiettyihin huoliin islamissa, -
kuten silpomiseen tai terrorismin tukemiseen.
Mutta niistä ei voi syyttää koko uskontoa ja kaikkia sen edustajia.
Kuten luitte, isoäitini on juutalainen. Toinen on katolinen Irlannista.
Kun IRA oli aktiivinen, Manchesterissa räjähti pommi.
Voiko isoäitiäni syyttää näiden terroristien teoista?
Emme myöskään voi syyttää kaikkia muslimeja.
Täytyy kohdistaa toimet terroristeihin ja ideologian levittäjiin -
ja Euroopan unionin ulkopuolisiin rahoittajiin.
Mitä tulee tulevaisuuteen Euroopan unionissa, -
jos Britannian EU-ero pitkittyy -
ja Britannian on pakko osallistua EU-vaaleihin, -
ainoa puolue, jota toistaiseksi voisin ajatella, on Faragen Brexit-puolue.
En ole vielä käynyt keskusteluja sen kanssa.
Monet Faragen leirissä ja sen ulkopuolella haluaisivat, että jään.
Itse olen hieman epävarma.
Uskon, että EU-eron puolesta kampanjointi täällä -
oli pääsyy, miksi tulin tänne.
Ellei brexit toteudu, minun on ehkä epäaitoa palata tänne.
Viime viikonloppuna ja eri tilaisuuksissa viime viikolla -
monet sanoivat, että jos tilaisuus avautuu, minun on asetuttava ehdolle,
sillä muuten miljoonat menettäisivät puolestapuhujan täällä.
Siksi pidän vaihtoehdot avoimina.
Branislav, hienoa saada teidät taas ohjelmaan.
Vuosien aikana olette todellakin kasvanut roolissanne meppinä, -
Israelin tukijana ja kristittyjen tukijana parlamentissa. Kiitos siitä.
Toivottavasti asetutte uudelleen ehdolle ja tulette jälleen valituksi.
Politiikan asiantuntijat uskovat, että seuraavalla parlamenttikaudella -
tullaan näkemään suurin siirtymä koko parlamentin historiassa -
oikealle ja kansallismielisyyttä kohti. Miksi mielestänne niin on käymässä?
Mielestäni vastaus ei ole kovin vaikea.
Osittain se on samaa, mitä UKIP toi esille Euroopan parlamentissa: -
liikaa liittovaltiota.
Liikaa yhden, yhtenäisen Euroopan korostamista, -
ikään kuin Euroopan vastine Yhdysvalloille, -
Euroopan Yhdistyneet kansakunnat tai osavaltiot.
Tällainen ajatus aiheuttaa liikaa pelkoja -
monissa ihmisissä, jotka ovat nyt uudella tavalla ymmärtämässä, -
miksi on tärkeää, että kansalaisilla on oikeus päättää asioista
Itse puhun siitä näkökulmasta, -
että aiemmin olimme Neuvostoliiton satelliittivaltio.
Oli vaikea ymmärtää minkäänlaista demokratiaa.
Vanhempieni piti mennä äänestämään vaalipäivänä -
ja heidän piti äänestää kommunisti- puoluetta. Muita vaihtoehtoja ei ollut.
Elleivät he menneet, seurasi rangaistus ja ongelmia.
Mutta nyt on tullut uusi vapaus.
Nautittuamme lyhyen aikaa vapautta -
me Itä- ja Keski-Euroopan maat -
aloimme liittyä Euroopan unioniin.
Tuntemuksemme ovat hyvin samanlaisia kuin silloin: -
Yllämme on suuri peite.
Luovuimme osasta itsenäisyyttämme.
Tätä nykyä liian monet kansalaiset kokevat etääntyneensä -
poliittisesta vaikuttamisesta.
Euroopan unionin isot kasvot, suurimpien maiden edustajat, -
unelmoivat liittohallinnosta.
Mutta pienistä maista ei tunnu hyvältä.
Ja kansallismieliset sekä ääri- oikeiston ja -vasemmiston puolueet -
tarjoavat asiaan hyvin yksinkertaisia vastauksia, -
kuten: "Me voimme lähteä. Voimme tehdä niin kuin britit."
Mutta minusta se ei ole hyvä ratkaisu. Olen eurorealisti.
Mielestäni meidän olisi parempi palata eri maiden yhteistyöhön.
Olla mieluummin yhteisö kuin unioni. Muutos näissä aiheutti ongelman.
En ole iloinen, että Britannia lähtee. Me voisimme olla maiden yhteisö, -
jossa maat auttavat toinen toistaan. Jos vahvistamme maissamme arvoja,-
jotka auttavat kansalaisia, -
silloin maa vahvistuu ja EU:kin voi vahvistua.
Vahvat arvot voivat vahvistaa maita ja EU:ta yhteistyössä.
Tomas, jos Britannia lähtee Euroopan unionista, -
― ja sen yllä leijuu varmasti kysymysmerkkejä ―
nämä ovat ensimmäiset EU-vaalit brexitin jälkeen.
Lisäksi uusi parlamentti saattaa muodostua hyvin eurokriittiseksi -
kansallismielisten ja liittovaltiota vastustavien puolueiden kasvaessa.
Mitä se merkitsee Israelille ja Euroopan parlamentille?
Mitä vaikutusta sillä tulee olemaan EU-komissiolle? Pitkä kysymys.
Siinä tulikin monta kysymystä kerralla.
Palaan vielä Auschwitziin.
On kiintoisaa, miten eurooppalaisten johtopäätelmä Auschwitzista -
oli täysin erilainen kuin juutalaisten johtopäätelmä. Minäpä selitän.
Juutalaisille Auschwitz oli historian aallonpohja.
Ben Gurion sanoi vuonna 1942, että pahinta, mitä tapahtui, -
oli se, että juutalaisia teurastettiin.
Heillä ei ollut lippua eikä maata. Heillä ei ollut kivääreitä.
Juutalaisvaltio nousi holokaustin tuhkista vuonna 1948.
Kansallisvaltioaate on siis vastaus Auschwitzille -
ja suurimmalle pahuudelle, jota Euroopassa on kenties koskaan nähty.
Euroopan unionille asia on päinvastoin.
Holokaustin tuhkista nousi ajatus ensin Euroopan yhteisöstä, -
mutta kuten kuulimme, nyt se on paljon enemmän.
Euroopan liittovaltio, jossa kansallis- valtioiden vaikutus on vähentynyt.
Nämä ovat kaksi erilaista ajatusmallia.
Joissakin osissa Eurooppaa, -
esimerkiksi Puolassa, Unkarissa, erityisesti neljässä Visegrád-maassa, -
on niitä, jotka sanovat: "Emme ole valmiita menemään niin pitkälle -
kuin poliittinen taho Brysselissä meiltä odottaa."
Se liittyy myös UKIPiin ja brexitiin.
Mielestäni poliittisella taholla täällä on nyt hyvä tilaisuus kuunnella, -
pistää merkille ja sopeutua. Tai se voi sivuuttaa kaiken, -
ja olemme pian samassa tilanteessa kuin 30 vuotta sitten.
Jos olisimme tavanneet maaliskuussa 1989, -
kukaan ei olisi aavistanut, millainen maailma on vuoden päästä.
Ei yksikään asiantuntija. Silloin rautaesirippu repesi.
Meillä on täysin uusi tilanne.
Olen sitä mieltä, -
että tahtoisin nähdä samanlaisen Euroopan, kuten Branislav jo sanoi: -
vahvojen arvojen, vahvojen perheiden ja vahvojen maiden Eurooppa.
Meidän pitää rakentaa sitä, -
ei ylhäältä alaspäin vaan alhaalta ylöspäin.
Ja...
Nähtäväksi jää, -
kuunteleeko Euroopan poliittinen johto riittävästi kansalaisiaan -
ja sopeutuuko se siihen, mitä kuulemme Euroopan monilta kulmilta.
Steven, poikkean nyt hieman käsikirjoituksesta -
ja kysyn ajatuksianne siitä, että presidentti Macron kutsui brexitiä -
Euroopan suurimmaksi uhkaksi toisen maailmansodan jälkeen.
Mitä brexit mielestänne tarkoittaa eurooppalaiselle projektille?
Ja eritoten Britannialle, jonka parla- mentissa on paljon brexit-vastustusta.
Mielestäni presidentti Macronin viesti Euroopalle -
on syvästi vaarallinen ja huolestuttava.
Huolestuttava, koska hän näyttää pitävän itseään Euroopan, -
ei Euroopan unionin, johtajana.
Vaarallinen, koska kuten jo totesimme, -
koko Euroopan unionissa on suuria huolia -
niin EU:n kannattajilla kuin vastustajillakin, jotka uskovat, -
että EU:n tulisi olla kansojen perhe, ei yhtenäinen kansallisvaltio.
Se on vaarallista, sillä Macron edistää puheessaan EU-nationalismia.
Brittiparlamentin edessä on jo joukkomielenosoituksia, -
jossa liehuu satoja suurikokoisia EU-lippuja.
EU:lla on kansallishymni. Sille on kaavailtu omaa armeijaa.
Kun kaavaillaan armeijaa ja esiintyy nationalismia, täytyy etsiä vihollista.
Tällä hetkellä vihollisia ovat Venäjä ja Kiina.
Jotkut puhuvat USA:sta taloudellisena vihollisena, jolta pitää puolustautua.
Se ei ole Eurooppa, joka yrittää tavoit- taa, olla ystävällinen ja edistää arvoja
Se on oman maan luomista muiden tuella.
Vielä yksi huolestuttava asia Macronin puheessa -
tukee mielestäni brexitiä.
Se on Macronin ajatus uusista komiteoista ja työryhmistä.
Yksi komitea koostuisi asiantuntijoista, jotka päättävät, ovatko vaalit reilut -
ja ovatko vaaleissa esitetyt lausunnot reiluja.
Luin siitä kirjasta "Vuonna 1984", jossa esiintyy Isoveli.
Branislav koki sen, kun hänen perheelleen kerrottiin, ketä äänestää.
Sitä esiintyy yhä Kiinassa, joka sanelee vaaleissa.
Se on vahingollista. Äänestäjät tuskin katsovat sitä suopeasti.
Branislav, tarkastellaan tämän päivän Eurooppaa -
ja etenkin Macronin lausuntoa, että brexit on suurin uhka Euroopalle -
sitten toisen maailmansodan.
Eikö Euroopan poliittiseen yhdentymiseen liity se vaara, -
ettei tavallisten ihmisten näkemyksiä kuunnella, -
vaan siirrytään kohti eurooppalaista supervaltiota?
Jo nyt Euroopassa on nousemassa uusnatsipuolueita, -
joilla on vaarallisen antisemitistisiä ja rasistisia näkemyksiä.
Niistähän saattaa tulla hallitsevia puolueita, -
ellei kansan tahtoa oteta riittävästi huomioon.
Minusta ongelma on, -
että brexitin varoitusta ei ole kuultu ja brexitistä ei ole opittu mitään.
Itse en näe, että päättäjät täällä Brysselissä -
olisivat oppineet siitä mitään -
ja yrittäneet muuttaa asioita.
Muistatteko? Meille tarjottiin viisi skenaariota.
Mutta loppujen lopuksi tuli vielä kuudes, -
kun puheenjohtaja Juncker sanoi: Lisää Eurooppaa.
Yhtenäisempi hallinto. Syvempää unionia.
Lopulta komissio sanoi, että jäsen- maissa käytiin satoja keskusteluja.
En huomannut Slovakiassa montaa. Joitain oli.
Yleisesti puhuttiin viidestä skenaariosta.
Keskustelimme vain kunkin haittapuolista.
Lopulta Strasbourgissa puheenjohtaja Juncker kertoi kuudennen, "parhaan":-
Lisää Eurooppaa ja yhdentymistä.
Nyt Britannia on lähdössä.
Minusta ei ole opittu mitään, jotta asiat voisivat muuttua.
Siksi kansallismieliset puolueet saavat yhä vankempaa kannatusta.
Slovakiassakin on tavallaan fasistinen puolue, -
jolla on iskulause: "slovak-exit".
Se saa koko ajan lisää suosiota ja kannatusta kansallisissa vaaleissa.
En usko sen pääsevän parlamenttiin tai vahvistuvan suureksi, -
mutta se lähettää sanomaa.
Se yrittää saada edustajan Euroopan parlamenttiin. En ymmärrä, miksi.
Mutta tämä on näkemykseni. Brexitistä ei ole opittu mitään.
Tomas, riippumatta näkemyksistämme Euroopasta, -
eikö ole tärkeää, että vaikutamme Euroopan instituutioihin?
Minkä neuvon antaisitte katsojille, jotka äänestävät toukokuussa -
ja päättävät parlamentin suunnasta tulevalle viidelle vuodelle?
Täällä on monia asioita, joista voi oikeutetusti antaa kritiikkiä.
Mutta tasapainottaakseni asiaa hieman, -
on myös monia asioita, joista olemme hyvin kiitollisia.
Voimme käydä tämän keskustelun Euroopan parlamentissa -
ja esittää monenlaisia poikkeaviakin näkemyksiä.
Riippumatta siitä, mitä täällä tapahtuu, ECI on sitoutunut vaikuttamiseen.
Se on terve kristillinen sitoumus. "Tuli mitä tuli, olemme aktiivisia: -
rukoilemme, otamme selvää, ajamme asioita aidosti."
Sen vuoksi ECI aloittaa kampanjan, -
jonka nimi on "Rukoile ja äänestä".
Rohkaisemme Euroopan kaikkia kristittyjä aktivoitumaan, -
rukoilemaan vaalien puolesta ja myös äänestämään.
Tilastot kertovat, että monet kristityt eivät pidä -
äänestämistä ja poliittista aktiivisuutta tärkeänä.
Minusta se on erittäin vaarallista.
Tahdomme tehdä yhteistyötä kristittyjen johtajien kanssa täällä.
Heistä yksi on Branislav.
Tahdomme muistuttaa kristittyjä äänestämään.
Lisäksi olemme kertoneet tietoa, mikä on eri puolueiden kanta -
eri asioihin, jotka liittyvät Israeliin ja juutalaisiin.
On kaikkien yhteinen etu, -
että ihmiset tietävät, kenelle heidän äänensä menee.
Meille asia on selvä. Demokratiassa voidaan esittää myös kritiikkiä.
Mutta meidän pitää myös olla aktiivisia ja äänestää.
Steven, minun on pakko kysyä teiltä sisäpiirin näkemystä.
Uskotteko, että brexit toteutuu?
Mitä muut maat voivat oppia Britannian kokemuksista, -
etenkin jos Britannia eroaa EU:sta ilman sopimusta?
En usko, että brexit toteutuu.
Jos Theresa Mayn vetäytymissopimus hyväksytään, se ei ole brexit.
Kutsun sitä pehmeäksi jäämiseksi. Eroamme instituutioista, -
mutta olemme sidoksissa EU:hun ja sen lakeihin ja säädöksiin.
Se ei ole itsenäisyyttä. Meitä sitoo EU:n tuomioistuin.
Päätöksissämme pitää aina ottaa huomioon EU-lait.
Kyvyttömyys lainsäädännön erillisyyteen tarkoittaa, -
että meillä on velvollisuuksia mutta ei vaikutusvaltaa.
Se olisi Britannialle ja demokratiallemme hyvin vaarallista.
Lähtijät ja jääjät ovat jo nyt jakautumassa vasen―oikea-akselille.
Minusta se on vaikeaa.
Minusta se voi lähettää hyvin vaarallisia viestejä.
Tahdon vielä sanoa jotain puolueista.
Uskon, että eurokriittisten puolueiden kasvu edistää demokratiaa täällä.
Se voi saada pysähtymään ja ajattelemaan, kuten Branislav sanoi.
Uskon, että se olisi hyvä myös Israelin kannalta.
Jobbikia ja Kultaista aamunkoittoa lukuun ottamatta -
liki kaikki eurokriittiset puolueet, Marine Le Penin ENF, FPÖ, Fidesz -
ja myös UKIP ovat hyvin Israel-myönteisiä.
Olen kokenut, että täällä vasemmisto on muuttunut Israel-vastaisemmaksi.
Jos tarkastellaan Isoa-Britanniaa ja [USA:n] demokraattipuoluetta, -
vasemmistoon on ujuttautunut paljon antisemiittejä.
En usko, että Jeremy Corbyn on antisemiitti, mutta monet ovat.
Mietitäänpä demokraattipuolueen Ilhan Omaria (USA).
Siteeraan: "Minun ei pidä odottaa tukevan ulkomaista valtiota -
voidakseni palvella maatani."
Tällainen lause uudelta demokraatti- edustajalta on kuin kutsu niille, -
jotka väittävät Israelin hallitsevan koko maailmaa.
Se on demokraatti-, työväen- ja sosialistipuolueissa monissa maissa.
Eurokriittisillä on mahdollisuus luoda puskuri ja suojella kristinuskoa, -
juutalaisuutta ja Israelia Euroopan parlamentissa, -
jos ne menestyvät näissä vaaleissa.
Branislav saa loppupuheenvuoron.
Miten tärkeää on, että katsojat äänestävät -
kaltaisianne rohkeita ehdokkaita, -
jotka puolustavat Israelia ja juutalaisia Euroopan parlamentissa?
Sanoisin niin, että tahtoisin nähdä kannatusta, -
ja yritän ilmaista ihmisille kaikkialla, missä liikun, -
että tarvitsemme edustajiamme Euroopan parlamenttiin.
Euroopassa monet seurakunnat rukoilevat Israelin turvan puolesta.
Tunnen monia, jotka puolustavat Israelia.
Lisäksi Israel tarvitsee poliittista edustusta.
On ratkaisevan tärkeää, että Israelin puolesta rukoilevat ymmärtävät, -
että heidän täytyy äänestää ja tukea niitä, jotka puolustavat Israelia.
Ääni on lahja, joka antaa meille mandaatin edustaa ja puhua.
Ellei Jerusalemissa ja Israelissa ole rauhaa, maailmassa ei ole rauhaa.
Hyvin sanottu. Kiitos, että olitte vieraanamme.
Kiitos, että katsoit ohjelmaamme Euroopan parlamentista.
Teistä monet eri puolella Eurooppaa käyvät äänestämässä.
Ottakaa selvää arvoista ja puolueista, -
jotta tiedätte, kenelle äänenne menee tulevissa EU-vaaleissa.
Kiitos seurasta!
Suomennos: Marianne Tenetz